Kontrapunkt (TV-serie) tolvte sesong

Kontrapunkts tolvte sesong, som kom ut i 1994, var det fjerde programserien til Kontrapunkt med Sixten Nordström som programleder.  Programmene ble spilt inn i scenen ved Esbo Kulturcentrum i Esbo i Finland i samtlige runder. Dommer var Jens Østergaard, dosent i musikkhistorie ved Det Kongelige Danske Musikkonservatorium, og rådgivende dommer («Bisittare») var Benny Dahl-Hansen, tidligere rektor ved Norges musikkhøgskole.

De fem lagene besto av:
 Norge: Håkon Heggstad, Gro Shetelig Kruse og Kjell Hillveg 
 Sverige: Roger Edman, Evabritt Selén og Paul Chrstian Sjöberg
 Danmark: Palle Jespersen, Mogens Wenzel-Andreasen, Hanne Rye Sletbjerg
 Finland: Jan Granberg, Minna Lindgren, Mats Liljeroos
 Island: Ríkarður Örn Pálsson, Gylfi Baldursson og Valdemar Pálsson

Bare Island beholdt laget fra forrige sesong. Sverige byttet ut Anna-Lena Norlander med Evabritt Selén, Danmark byttet ut Inger Sørensen og Anette Blauenfeld med Palle Jespersen og Hanne Rye Sletbjerg, Finland byttet ut Alf Nybo med Minna Lindgren og Norge byttet ut Audun Kayser med Håkon Heggstad.

Rundene

Intro og utero til Kontrapunkt var denne gangen akkompagnert av Benjamin Brittens The Young Persons Guide to the orchestra. Vignetten besto av en bilder fra Finland og fra et orkester, med en metronom som dukket opp først i begynnelsen og så mot slutten, der den utgjorde A-en i Kontrapunkt skrevet i blokkbokstaver.

Formatet fra Kontrapunkts tidligere serier ble fulgt. Det vil si at to og to lag møttes til tvekamp. Det ble til sammen spilt seks musikkspørsmål og pausemusikk. Det ene laget begynte ute på scenen, mens det andre satt inne i en lydtett boks. Etter tre spørsmål byttet de plass mens pausemusikken ble spilt. Maksimal poengsum var seks poeng, som ble fordelt ved at riktig komponist kunne gi opptil tre poeng, riktig verk opptil to og riktig år ett poeng. Dersom man bommet på komponist eller stykke, fikk man gjerne flere forsøk, men som oftest med trekk i poengsummen. Maksimal poengsum var 36 poeng.

Musikkstykkene var i hovedsak innspilt, men det var også musikk fremført i studio. Etter at musikkstykkene ble spilt, gikk Sixten Nordström først til laget som satt ute på scenen, og deretter til laget i boksen. Deltakerne fikk spørsmål om hvem, hva og når, men det var stor åpning til resonnering.

Etter at svarene ble hentet inn var det Jens Østergaard som fortalte hva vi hørte, gjerne med anektdoter, og ga poeng til lagene. Benny Dahl-Hansen hadde som hovedfunksjon å holde oversikt over poengsummene sammenlagt. Poengsummen til de to lagene ble imidlertid regnet ut i samråd mellom de to.

Musikkstykkene ble valgt relativt tilfeldig. Til forskjell fra forrige sesong, ble den generelle regelen at man hadde et stykke av en nordisk komponist, strengt fulgt - om enn den i tiende omgang ble strukket til å inkludere den estiske komponisten Arvo Pärt. Også den andre regelen  - at et nummer var forbeholdt at en musikal eller operette - ble strengere fulgt. I motsetning til tidligere, kunne imidlertid musikalen og det nordiske bidraget komme når som helst i konkurransen.

Vinneren av en runde ble gitt to poeng, taperen null. Ved uavgjort fikk lagene ett poeng hver. I motsetning til tidligere sesonger, var det aldri noen tabell etter fremføringen. Reglene var slik at etter at alle lag hadde møtt de andre fire lagene én gang, ville det laget som hadde føest poeng gå direkte til finalen, mens de andre fire konkurrerte om den andre finaleplassen.

Her er en oversikt over rundene. Laget som startet utenfor buret står alltid først. På totalpoengsummen står vinneren øverst - ved uavgjort står laget som begynte utenfor buret først.

Første runde

Andre runde

Tredje runde

Fjerde runde

Femte runde

Sjette runde

Sjuende runde

Åttende runde

Niende runde

Tiende runde

Med dette resultatet gikk Sverige rett til finalen, mens de andre fire møttes i semifinaler for å gjøre opp om den andre finaleplassen. Norge møtte Island og Danmark Island.

Semifinale
Alle musikkeksemplene ble spilt av Tapiola Sinfonietta, Esbos byorkester, under ledelse av Tuomas Olilla. Semifinalene fungerte slik at to og to lag møttes, og det laget som vant med mest poeng mot motstanderne gikk videre til finalen. Vant lag A med tre mot lag B og lag C med 6 mot lad D, gikk lag C til finalen.

Finale
Alle musikkeksemplene ble spilt av Tapiola Sinfonietta, Esbos byorkester, under ledelse av Tuomas Olilla. 
Finalen ble mellom Danmark og Sverige, og ble avgjort på samme måte som i de regulære rundene, om enn med fire spørsmål i stedet for seks. Også her var samtlige stykker fremført av Danmarks Radios symfoniorkester. Siden dette var fremført live, var stykkene lengre slik at man kom til en naturlig avslutning i stedet for å stoppe midt i fremførelsen.

Etter at Sverige var erklært vinner, ble ordet gitt til Finlands minister for nordisk samarbeid Ole Norrback, som holdt en tale på svensk der han vektla glede for programmet Kontrapunkt, og at internasjonalt samarbeid - spesielt mer samarbeid innen media innen Norden.

Avslutningsvis takket Sixten Nordström alle TV-titterne i Norden og på Grønland for å ha sett på, til lagene, til Finland, Espo Kulturcentrum, Henrik Huldén, Leena Vihtonen og Anneli Sjöstedt

Sluttstilling
Sverige vant altså finalen. Ettersom regnestykket for semifinalen ikke bygget på tidligere innsats, blir en eventuell sluttstilling vanskelig å kommentere. Danmark kan imidlertid regnes på andreplass og Island på tredjeplass gitt utslagsmetoden. Mellom Norge og Finland er det på bakgrunn av semifinalen ikke mulig å skille, men med bakgrunn i de ti regulære omgangene bør Norge regnes foran.

Noter

Referanser

Eksterne lenker 
Kontrapunkt på NRK

TV-sesonger